**POZVÁNKA NA KONFERENCIU SBIZ**

Podľa našich nových stanov z roku 2016, ktoré sme schválili na Valnom zhromaždení v Ružomberku pred rokom, a ktoré sme sa snažili zosúladiť s novým zákonom o športe, musíme robiť jedenkrát ročne Konferenciu (po starom to bolo Valné zhromaždenie) kde sa zúčastňujú delegáti klubov-členov SBIZ rokovania a odsúhlasovania dôležitých rozhodnutí. Keďže sme nemali na výber a musíme sa striktne držať zákona o športe a našich nových stanov budeme mať konfereneciu každý rok. Z ministerstva nám prišli viaceré formálne výhrady k súladu stanov so zákonom, o ktorých som predtým nevedel. Termín na odstránenie týchto nedostatkov máme do 30.4.2017. Preto sme po porade vo Výkonnom výbore a po konzultácii s členmi Kontrolnej komisie rozhodli, že dňa 22.4. v sobotu vykonáme Konferenciu, na ktorej zmeny-opravy spoločne odsúhlasíme.

Stretneme sa počas výročného seniorského turnaja Roman Havier Memoriálu v Trenčíne, v sobotu 22.4. o 14h, v herni KEIGHT. Rozpis pozvánok pripravím do konca týždňa, keďže podľa kľúča zo stanov sa Konferenciu zúčastňujú zástupcovia klubov, ktorí majú IČO a členov so zaplateným členským, ktorí odohrali za minulý rok aspoň jeden turnaj poriadaný SBIZ. Tí, ktorí sa Konferencie nebudú môcť zúčastniť, pošlú na niekoho splnomocnenie, aby sme mali dostatok hlasov.

Za každých 4 členov bude mať klub 1 právoplatný hlas.

Do konca týždňa zverejníme tiež program konferencie, upravené stanovy, pôvodné znenie stanov a korešpondenciu s ministerstvom ohladne zmeny stanov. Vo štrvtok, 13.4. ešte idem na záverečnú konzultáciu.

Ďakujem za pochopenie.

Predseda SBIZ

Ing.Samuel Koniar